दूसरी छत्तीसगढ़ी फिल्म ‘घर द्वार’ मूलतः पारिवारिक कहानी पर आधारित है। फिल्म के निर्माता स्व.श्री विजय कुमार पांडेय के यशस्वी पुत्र श्री जयप्रकाश पांडेय और इस फिल्म का अहम हिस्सा रहे आज के वयोवृद्ध कलाकार श्री शिवकुमार दीपक द्वारा दी गई जानकारी के अनुसार मुख्य किरदारों में दुलारी बाई (मां), कान मोहन (बड़ा भाई),रंजीता ठाकुर (बड़े भाई की पत्नी), जफर अली फरिश्ता (छोटा भाई), गीता कौशल (छोटे भाई की पत्नी), बसंत दीवान (मुनीम), इकबाल अहमद रिजवी (दलाल)और शिवकुमार दीपक (छोटे भाई की पत्नी का मामा) शामिल हैं। इसके अलावा सबसे उल्लेखनीय तथ्य यह है कि खुद स्व.श्री विजय पांडेय ने इस फिल्म में रायपुर के सेठ की संक्षिप्त भूमिका की है।